Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael püüab kindlalt ja järelejätmatult juurida välja
islamistliku Hamasi ja selle kaasterroristid Gaza sektorist.
Jeruusalemm rõhutab vastuseks
ÜRO Julgeolekunõukogu pikki pause taotlevale resolutsioonile,
et pikki pause ei saa olla, kuni 239 pantvangi on Hamasi terroristide käes.
Briti parlament nurjas ühehäälselt
väheste vasakäärmuslike ja islamistlike seadusandjate katse
sundida valitsust nõudma relvarahu Iisraeli ja Hamasi vahel.
Iisrael püüab kindlalt ja järelejätmatult kõrvaldada
islamistliku Hamasi ja selle kaasterroristid Gaza sektorist,
et kunagi ei korduks veresaun, mille need terrorirühmad korraldasid 7. okt.
Ulatuslike operatsioonide raames kogu Gaza ulatuses maalt, õhust ja merelt
saavutas Iisraeli Kaitsevägi olulise taktikalise võidu,
kui leidis kaalukat luureainest Shifa haiglast,
mille all peidab end Hamasi käsu- ja juhtimiskeskus.
Praeguses järgus tungivad väed alale,
skannivad ja leiavad relvi ja terroristide tunneleid.
Iisraeli kaitseväelased jätkavad nüüd sihipärast tegevust Shifa haiglas.
Käivitasime selle operatsiooni eile öösel Shifa’s,
kus teadsime luureandmete põhjal asuvat terroristide taristu,
ja nüüd süvendame operatsiooni.
Haiglast oleme leidnud relvi, luure- andmeid, sõjatehnikat ja -varustust,
samuti Hamasi operatsioonikäsukeskuse ja tehnikat.
Tehnika ja materjalid on edastatud luuresse ülevaatuseks ja analüüsiks.
Meie väed jätkavad tegevust haiglas sihipäraselt meie luureandmete alusel,
et leida ja kõrvaldada terroristlik tegevus haiglas.
Tuleb rõhutada, et sellal kui Iisraeli Kaitsevägi
jätkab Gaza sektori väljakiskumist Hamasi haardest,
tulistab see islamistlik terroriühing Iisraeli tiheasustusega aladele
ikka valimatult (tiib)rakette,
mida Iisraeli õhukaitsekihid päev-päevalt püüavad.
Need sõjamehed ja -naised käitavad meie Raudkuplit,
mis on Iisraeli riigi kilp.
Inimesed unustavad, et sõja algusest saadik on Hamas
tulistanud ca 10 000 (tiib)raketti Iisraeli riigi pihta,
et tappa meie kodanikke.
Teete püha tööd Iisraeli kodanike päästmisel.
See on erinevus meie ja nende vahel: teie päästate tsiviilisikuid,
nemad aga ohverdavad neid ja toovad nad sõjatsooni
ega lase neil lahkuda, ähvardades ja isegi tulistades neid,
et nad jääksid rindejoonele.
Meie vastas on jõhker vaenlane,
ent ärge unustage, kes oleme meie, ja meiegi ei unusta, kes olete teie.
Hindame kõrgelt teie tegevust, mis muidugi aitab meil sõda pidada.
Ehkki Iisrael keskendub süvenevale vaenutegevusele,
mis ohustab Lõuna-Iisraeli eriti Gazast, aga ka Jeemenist,
kus Iraani käsilane Ansar Allah, milles on ülekaalus huti hõim,
jätkab hooti ballistiliste rakettide ja üheotsadroonide laskmist
juudiriigi suunas, on ka Iraani käsilane Liibanonis, Hezbollah,
ilmselt pingestamas Iisraeli põhjarinnet
korduvate mürsu- ja tankitõrjerünnakutega,
mida on täheldatud päev läbi.
Kohtusin täna Põhja väejuhatusega.
Seal ja lahinguväljal ollakse tõhusalt valvsad
ja valmis operatsiooni laiendama nii, nagu tarvis.
Minister Benny Gantz andis ka selge hoiatuse
nii Liibanonile kui ka Iraani käsilasele Hezbollah’le.
Oleme kursis Hezbollah’ sõjalise võimekusega,
aga ka meie suuremate sõjaliste võimetega.
Jätkame kaitse- ja ründetegevust nii, nagu vaja,
ja kui vaja, anname Liibanonile ja Hezbollah’le valusa hoobi.
Oskame seda teha, ja teha seda surmavalt.
Tuleb toonitada, et Iisraeli Kaitsevägi
tihedas koostöös Julgeolekuameti ja piiripolitsei eriüksustega
jätkab luurepõhist tegevust
nn Läänekaldal Judea, Samaaria ja Jordani oru aladel,
kus viimaseil andmeil on alates 7. okt. vahistatud üle 1500 arvatava terroristi,
kellest umbes tuhat on seotud Hamasiga.
Täna hommikul ennetasid
piiripolitseinikud koos kaitseväelaste ja turvameestega
suure rünnaku, kui peatasid küsitluseks auto, millega 3 terroristi
püüdsid sõita Iisraeli piki kiirteed 60, mida rahvasuu nimetab ’tunneliteeks’.
Sõiduk saabus siia. Autos oli kolm terroristi.
Ilmselt algas see kaugemalt, kui kaks autossõitjat rääkisid kellegagi,
kes seejärel istus autosse.
Nii oli selles autos kolm terroristi, kes sõitsid siia.
Politseinikud olid väga valvsad ja hakkasid neid küsitlema,
ja siis alustasid terroristid tulistamist.
Kaks M-16t, kaks püstolit, laskemoon, kirved ja meditsiinitarbed.
Minu hinnangul polnud terrorirünnak kavas siin.
Kui sel ristmikul polnuks valvsust, poleks see vahejuhtum toimunud siin,
vaid Jeruusalemmas, Templimäel, tiheda asustusega paigas.
Ja võin kindlalt öelda,
et ennetasime palju hullema terrorirünnaku.
Kahjuks sai terrorirünnakus haavata kuus inimest, sh üks eluohtlikult.
Nad viidi kõik Jeruusalemma haiglatesse edasiseks raviks.
Washington jätkab Jeruusalemma survestamist, et pikendada
igapäevaseid humanitaarpause kogu Hamasist vaevatud Gaza maakitsusel.
Hiljutise meetmena otsustas USA mitte hääletada ÜRO Julgeolekunõukogul,
kus kutsuti kohestele ja pikkadele humanitaarpausidele Gaza sektoris.
Poolt 12, vastu 0, erapooletuid 3.
Eelnõu on vastu võetud kui Resolutsioon 2712 2023.
USA jättis hääletamata koos ÜK ja Venemaaga,
Hiina ja Prantsusmaa hääletasid aga poolt.
Nõukogu pidanuks võtma vastu laiema ja jõulisema resolutsiooni palju varem.
Siiski omab see resolutsioon positiivset tähtsust
kui esimene samm relvarahu poole ja vähim tingimus elude päästmiseks,
mis aitab vältida suuremat humanitaarkriisi ja -katastroofi.
Ehkki USA jättis hääletamata, rõhutas tema alaline esindaja ÜROs põhjust,
miks Bideni valitsus otsustas mitte hääletada resolutsiooni poolt.
Lõppeks ei saanud USA hääletada teksti poolt,
mis ei mõistnud hukka Hamasi
ega kinnitanud üle kõikide liikmesriikide õigust
kaitsta oma kodanikke terrorirünnakute eest.
Nõukogu on korduvalt selgitanud, et seisame vastu kõigile terroritegudele.
See koletu rünnak ei tohi olla erand.
Ja USA kutsub jätkuvalt Nõukogu mõistma hukka Hamasi tegusid.
Ehkki USA on sügavalt pettunud selle üle, mida selles tekstis pole,
toetame paljusid olulisi sätteid, mille Nõukogu on vastu võtnud.
Esmalt, ehkki selles tekstis ei mõisteta Hamasi hukka,
on see esimene kord, mil oleme vastu võtnud resolutsiooni,
milles on üldse mainitud sõna ’Hamas’.
Resolutsiooni vastuvõtmise peale tegi Iisraeli välisminister avalduse,
milles kutsus Julgeolekunõukogu ja rahvusvahelist üldsust seisma kindlalt
kõikide röövitud iisraellaste kiire vabastamise eest,
mis on ses ÜRO JN resolutsioonis kirjas.
Avalduses rõhutati ka, et Iisrael ootab Julgeolekunõukogult
Hamasi ühest hukkamõistu
ning tegelemist vajadusega luua uus julgeolekureaalsus Gazas.
Seepärast, väitis Jeruusalemm, ei saa olla pikki humanitaarpause,
kuni 239 röövitut on endiselt Hamasi terroristide käes.
Londonis otsustas Briti parlament ühemõtteliselt,
et ÜK seisukohta
ei esinda radikaalsed hääled, mis kõlasid islamistlike migrantide
ja vähese vasakäärmuse massiprotestides.
’Kõrvakiiluna islamistidele, kes ihkavad kujundada ÜK välispoliitikat’,
hääletas tervelt 293 Briti seadusandjat,
sh üle 2/3 tööparteilastest, vastu muudatusele, mis nõuab valitsuselt
relvarahu taotlemist Iisraeli-Hamasi konfliktis.
Paremalt 125 poolthäält, vasakult 293 vastuhäält.
Seega vastuhääli on rohkem, avada (uksed)!
Üks kõrge anonüümsust palunud briti julgeolekuametnik ütles TV7le,
et hääletus väljendab nn vaikset enamust Britannias,
mis jääb ustavalt toetama eetikat ja väärtusi, mille eest ÜK seisab.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui me päevauudised on teile õnnistuseks
ja te soovite aidata meil kanda nende tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen! Soovin õnnistud õhtut!
Kui Jumal lubab, näeme jälle me tulevastes TV7 Iisraeli uudistes.
Seniks šalom Jeruusalemmast!
Tõlge: Sulev Kivastik